
Dialuna, 11 Maart2019 


Dos hoben haya culpabel 
di atraco arma y condena 
na 3 y 6 aña di prizon 


E hombernan Jonathan K. di 22 aña y Alexis M. di 
20 aña a nenga di ta envolvi den robo cu violencia of 
atraco durante tratamento di nan caso den Corte. Pero 
pa Ministerio Publico e pruebanan tabata suficiente pa 
pidi un condena cu na final Corte a bay di acuerdo cu 
esaki. 

Ta trata di dos persona relativamente hoben, kendenan 
no ta hayando nan mes envolvi cu husticia pa prome 
biaha. E prome bes nan a haya chens y a haya un cas- 
tigo hubenil, debi na nan edad pero e biaha aki nan a 
haya varios aña di castigo. 

Jonathan a wordo acusa cu dia 31 di maart aña pasa el 
a comete un ladronicia haciendo uzo di violencia, un 
arma di candela, menasando su victima DLK y dal’e cu 
mokete pa bay cu su celular. Tambe e ta wordo acusa di 
posesion di un arma di candela cu a wordo haya den e 
cas unda cu e ta biba ora cu Polisnan a listra eynan dia 
29 di april, 2018. 

Fiscal a bisa durante tratamento cu e acusacion di pos- 
esion di arma, dia 29 di april, no a lceda proba. E arma 
ey a wordo haya pafo di e cas scondi ora cu Jonathan 
tabata deteni caba. Fiscal dia di tratamento a pidi un 
castigo di 4 aña incondicional pa e hoben aki. 

E splicacion di su abogado cu el a cumpra e celular pa 
300 florin for di un tal J., no a wordo acepta, y tampo- 
co door di Hues. Diabierna mainta tabatin sentencia y 
Hues a bisa e acusado cu el a wordo haya culpabel di e 
robo cu violencia. Pero no tin prueba suficiente contra 
dje pa e arma cu a wordo haya pafo di su cas. Durante 
tratamento di e caso, e hoben acusado aki a mustra y 
expresa di kier cambia su bida. E ta siguiendo lesnan 
den KIA pa haya su diploma secundario y ta siguiente 
algun curso tambe. Mirando su intencion, Corte a im- 
pone un castigo di 3 aña enbes di e 4 añanan pidi door 
di Ministerio Publico. 

Eesun cu a hay’e pisa tabata e hoben Alexis M., contra 
kende Corte no a tene contemplacion. Hues a a bay di 
acuerdo cu e seis añanan di castigo cu a pidi contra e 
hoben di 20 aña, lcende tabata envolvi den dos atraco. 



Uno tabata riba e station di gasolin na Tanki Leendert 
y e otro tabata na cas di un empleado di Citgo Sava- 
neta, kende tabata yegando su cas. 

Alexis a wordo acusa cu dia 26 di juli, 2018 el a atraca 
un trahado di Citgo Savaneta, unda cu a uza un arma 
di candela y a bay cu 2 mil florin. Den e caso ald hasta 
a los un tiro cu a laga e victima den trauma. Na di 
dos luga el a wordo acusa cu algun dia prome, dia 23 
di juli, el a comete otro atraco na station di Citgo na 
Tanlci Leendert. 

Den e caso aki tambe a keda legal y convincentemente 
proba e dos acusacionnan contra Alexis. Y no ta trata 
di un, pero dos, Hues a bisa e acusado. “Bo a trece 
hopi inseguridad den comunidad y ta daña nomber di 
Aruba. Ademas, no ta prome biaha cu bo ta hayabo en- 
volvi den casonan asina.” Asina por ehempel a record’e 
cu tanto na 2015 como 2017 el a haya su mes den 
problema cu husticia, pa delitonan similar. 

E auto cu el a usa den e caso aki tabata pertenece na 
su mama y a keda confisca. A bay di acuerdo cu un 
demanda cu a wordo haci pa daño y perhuicio, of e lo 
bay mas dia cera. 

E hoben aki cu su apenas 20 aña ya caba ta hay’e pa 
di tres biaha cu husticia y awo a haya 6 aña, kitando e 
tempo cu el a bay cera. 

OM a apela tur sentencia caso IBIS 



INFORMACION cu AWEMainta a ricibi ta cu OM a 
apela e sentencianan den caso IBIS, den cual e acusado mas 
grandi tabata ex Minister di Husticia Paul Croes. 
Inicialmente AWEMainta a wordo informa cu OM a dicidi 
di apela e caso di Paul Croes y algun di e personanan cu a 
haya “vrijspraak”. 

Pero e di dos informe cu a drenta den fin di siman ta cu a 
apela tur decision. 

Tratamento di caso IBIS cu ta relaciona cu soborno den cual 
ambtenaar ta envolvi, a cuminsa dia 14 di januari ultimo y 
tabatin sentencia dia 22 di februari. 


Ex Minister Paul Croes a wordo haya culpabel di mayoria di 
acusacion y practicamente a haya e castigo cu OM a pidi, 
solamente enbes di 5 el a haya 4 aña di prizon. Croes mes 
na salida ya caba a bisa cu e no ta di acuerdo cu e sentencia 
y e lo apela. 

Den e caso aki tabatin 23 acusado di cual 9 a haya castigo 
den forma di boet di cual un parti ta condicional; 4 a haya 
castigo den forma di trabou pa comunidad; dos a haya cas- 
tigo combina; 3 a haya castigo di prizon y cinco a haya “vri- 
jspraak”. 

Sigur esaki ta un sla duro, principalmente pa esnan cu a haya 
“vrijspraak”, keriendo cu e caso a yega na final pa nan. Esaki 
ta nifica cu nan mester pasa den henter e proceso di nobo, 
pero tambe financieramente e lo ta un sla duro. Tin di nan 
mester a haci prestamo di miles di florin pa por hiba un de- 
fensa y asina mes na final a keda cu un boet of trabou pa 
comunidad. Manera ta conoci, dependiendo di e schedule di 
Hof, e caso aki lo por bini dilanti e aña’ki mes, denter di seis 
luna. Tur cos ta depende di e tempo disponibel. Na Hof e 
caso lo wordo atende door di tres hues, diferente di esun cu 
a sinta awor, y tur ta di Corsou. 

Awor ta keda na e acusadonan si nan ta presenta pa defende 
nan mes cu Abogado of sin abogado. 


Polis cu control na varios parti di nos isla 



DIASABRA den oranan di anochi 
varios unidad di Polis a subi caya y 
na diferente parti di nos isla a tene 
controlnan severo di trafico. 

Un grupo di Polis a tene un control 
na altura di Bestuurskantoor, eynan 
varios automobilista a haya boet, un 
di e motibonan tabata cu saliendo 
for di Arnold Schuttestraat pa subi 
L.G. Smith Boulevard, ta prohibi di 
bira bay pariba. Hopi chauffeur no 
ta tene cuenta cu esalci y tur cu a 
haci’e a haya boet. 

Polis tabata controla papelnan di 
auto cu mester ta na ordo. Durante 
control, nan a detene un homber cu 
no tabatin niun documento den su 
poder, el a lceda transporta pa War- 
da di Polis na Playa. 

Prome Minister ta hiba palabra na 
conferencia Commission on the 
Status of Women" na Nacionnan llni 


DIALUNA I 1 di maart ta cuminsa e di 
63 Conferencia di “Commission on the 
Status of Women” na Nacionnan Uni. 
Prome Minister Evelyn Wever-Croes a 
wordo invita pa hiba palabra na e con- 
ferencia aki j/ comparti locual nos ta ha- 
ciendo na Aruba pa fortifica e posicion 
di mucha^ hende muhenan. 

“Ta un honory orgu^/o pa mi pa expone 
e trabou di tur hende muhe di Aruba 
riba tarima internacional. Nos hende 
muhenan ta logrando hopi pa nos pais 
y nos ta conta cu varios hende muhe 
prominente^ den posicionnan clave na 
Aruba”. 


•UNisEá 
WOMEN E3 


CSW63 

Commlsston on 
the Status of Women. 

Q II 

Social Protection 
Public Services 
Infrastructure 

11-22 March 2019 

j 

\ \ j? 



Dialuna: 

Prome Minister ta hiba palabra den e 
reunion plenario. Tambe e Premier lo 
hiba palabra riba e tema di traficacion 
di hende. 


Diamars: 

Prome Minister ta participa na e ‘Women In Power Summit’y e “Future of 
Women’s Leadership” na unda e ta riba programa pa hiba palabra tambe na 
ambos evento. 

Diadomingo atardi, Prome Minister a biaha pa New York pa atende cu e re- 
unionnan cu tin riba agenday diaranson merdia lo ta bek na Aruba. 

Un biaha mas, Prome Minister Evelyn Wever-Croes ta realisando biahe cor- 
tico pero importante, e biaha aki pa fortifica e posicion di muchay hende 
muhenan na Aruba. 


Carib Wave ta tuma luga e siman aki na Aruba 


CARIBE Wave 2019 lo tuma lugar dia 14 di maart pa 10’or di 
maintay lo caba pa 3’or di atardi. E aña aki un biaha mas tur e 
first respondersnan, e dienstennan di Gobiernoy tambe hotelnan 
a registra pa participa na e Tsunami Training. 

Con Aruba ta bdy participa na Carib Wave 2019 
Den e ultimo 4 añanan, Aruba ta participa na e Tsunami Exercise 
pa asina cumpli cu e exigencianan di e region, pa mira con bon 
Aruba ta prepara pa un Tsunami. 

Durante e training Sr. Lothar IrausQuin di Meteo Aruba, lo ta e 
persona encarga pa informa e pueblo, tambe a pidi prensa lo- 
cal pa participa hunto cu Land Aruba, mescos cu e 3 añanan 
anterior, cu nan ta bin ta haciendo, paso por tin e miho plan y 
un bon sistema di manda mensahe, pero si prensa no informa 
pueblo, niun hende no lo ta na altura cu tin un Tsunami training 
ta tumando lugar. 

E senario di dia 14 di maart lo ta lo siguiente; lo sosode un ter- 
emoto panort di Panama di un magnitud di 8.5, esaki lo tuma 
lugar pa 10’or di mainta. 

E prome mensahenan di Pacific Tsunami Warning Center lo 
drenta na meteo, via fax, email etc.. Meteo di Aruba mesora lo 
mester prepara un boletin pa prensa, pa tur diensteny instanci- 
anan cu ta participando na e training aki. 

E senario di 14 maart, teremoto di un magnitud di 8.5 lo dal 
panort di Panama. Riba e website di Carib wave, tin basta in- 
formaciony tin tambe e excersize manual, cu ta describi e ter- 
emoto, e timeline^ e haltura di e olanan, pa e training aki ta- 
bata tin mas cu un senario cu Aruba por a escohe for di dje, 


por ehempel Kick’em jenny, pero Aruba e aña aki a escohe pa 
Panama, un teremoto di un magnitud 8.5, cu su epicenter ta 
panort di Panama. E prome ola di Tsunami loyega Aruba 1 ora 
y 48 minuut despues cu e teremoto a dal, via e canalnan oficial 
meteo lo wordo informa cu tin un teremoto^ cu e tsunami ta na 
caminda. Meteo na su turno mesora lo mester procesa e infor- 
macion^/ traha un boletin, esaki lo wordo mande pa prensa pa 
notifica puebloy tambe pa e instancianan concerni, cu lo mester 
bin mesora hunto^ coordina tur loke mester wordo haci. 

Olanan di 3 meter halto lo por spera na Aruba 
Den e training aki Aruba lo por spera olanan di 1 pa 3 meter, 
full rond di Aruba^ pesey lo pidi pa evacua tur hende cu ta biba 
cerca di costa. Pa I l’ory 48, e prome olanan di e Tsunami lo 
yeg a Aruba, prome cu esaki lo mester evacua e costanan. 

Prensa mester informa pueblo di e training, pa Aruba ta mihor 
prepara pa un Tsunami 

A pidi prensa pa informa e pueblo cu dia 14 di maart ta trata 
di un Tsunami training^ asina evita cu pueblo baly den panico. 
Esnan cu ta interesa lo por inscribi pa participa den e Tsunami 
training aki. 

Durante e training e hotel area lo wordo afecta^ cu olanan di 3 
meter halto lo manda waf_y WEB bou awa. 

E trainingnan aki ta importante, paso poco poco polisy brand- 
weer por ahusta nan draaiboeky ta miho prepara pa enfrenta un 
situacion real di Tsunami. 

Dia 20 di maart2019 

Lo tin sentencia den caso di 
Fundacion Lotto pa Deporte 
versus Gobierno di Aruba 

Dirigenten actual prepara maleta y baha na awa 

DIA 20 maart benidero tin e Oduber, dor di a kita e actual 
sentencia di fondo (bodem) Hunta di Supervision di Lotto 
den e caso cu Fundacion Lotto na januari 2018. E caso aki a 
pa Deporte (FLPD) a entama wordu pospone na diferente 
contra Gobierno di Aruba, lesa ocasion i e biaha aki si ta di 
Ministro di Deporte Dangui spera cu veredicto lo bay cay. 


Si Lotto perde e ora ey e 
actual Hunta di Supervision 
di FLPD por tuma despe- 
dida di biaha, pesey prepara 
maletay baha na awa. 

Lotto ta trahando riba e re- 
traso den e cuentanan anu- 
al. Te ainda e cuenta anual 
di 2014 di FLPD no a keda 
cla ainda. Ta parse cu awor- 
aki e auditor externo no ta 
hayando e cooperacion ni 
tampoco e informacionnan 



Switchingyour mortgage, reimagined with RBC 

necesario di e Direc- 
tor suplente y investi- 
gador Roland S. Tuitt 
(un ex politico kende 
ta alabez Director di 
R.S. Tuitt CPA N.V. na 
Seroe Blanco # 343) 
y tampoco di e Hunta 
di Supervision di FLPD 
bao di presidencia di 
Silvio Janga, pa finaliza 
e cuenta anual di 2014. 

Esaki ta contrario n’e 
costumber bao di e 
Director suspendi, Di 
Stefano Wernet. Hasta 
tin rumor nan fuerte cu 
lo tin conflicto entre e 
director suplente y e 
auditor externo. Ta di 
spera cu esaki no ta ver- 
dad, pasobra esaki si ta 
algo hopi serio mes y cu 
sigur prome cu dia 20 
di maart 2019 Funda- 
cion Lotto Pa Deporte 
su cuenta anual 2014 
mester por wordu apro- 
ba sin ningun remarke 
dor di e auditor externo, 
manera cu a sosode cu 
e cuenta anual di 2013. 

Un otro asunto remar- 
cabel ta cu FLPD tin 
un acuerdo di un bode 
cu un tercera, pero 
tog ta mandando car- 
tanan p’e director sus- 
pendi, e.o., por medio 
di deurwaarder. Asina 
gastando placa nan cu 
por a wordu destina pa 
deporte. Di otro banda, 
no ta conoci si pronto 
den e caso aki por spera 
un “kort geding” enta- 
ma dor di e Director 
suspendi. 

Nos tin mas infor- 
mación, pero na su de- 
bido tempo lo bin cu 
nan den publicidad. 

Aruba no ta completamente da pun tsunami 


SEGUN Lothar Irausquin di Meteo, Aruba ta basta bon prepara, 
pero si tin espacio pa mehoracion, un ehempel cu ela duna ta e sirena- 
nan bandi lama, rutanan special pa yega na e safety zone. Sirenanan 
pa alerta pueblo di un tsunami na caminda, lo por yuda pa scapa hopi 
bida. Sirenanan pa alerta pueblo cu tin un tsunami na caminda ta 
hopi importante, pero ainda Aruba no ta cla of no tin fondo pa instala 
e sirenanan aki, ya cu nan ta hopi costoso. Aruba no tin su Tsunami 
Ready Certificate. Aruba ta druk bezig pa logra haya esaki. Aparente- 
mente un isla mester cumpli cu algun rekisto pa haya e certificado aki. 
E Sirenanan por ta algo hopi costoso, pero sigur lo yuda salba hopi 
bida. Si mira atras, den e training anterior a haci e alerta pa Tsunami 
via message, pero esaki no a bay bon y a keda pega. 

E training di Panama ta duna Polis casi dos ora chens pa evacua per- 
sonanan for di costa y avisa e pueblo, pero den un senario di un ter- 
emoto di e magnitud di 8.5 cu a dal na Venezulea, esnan na Aruba no 
lo haya ni chens di evacua, ya cu e timeframe ta mucho cortico, den 
algun minuut e olanan di Tsunami lo yega Aruba y hopi hende lo por 
perde nan bida. 

Ideal lo ta si Aruba tabata tin e sirenanan instala cu ta alerta e pueblo 
ora un Tsunami ta na caminda, esaki lo yuda scapa hopi bida, especial- 
mente di esnan cu ta biba cerca di costa, por dunanan chens di hopi 
liher sali bay mas memey di nos isla, tame pa e area di hotelnan, cu si 
nan scucha e sirena pa nan personal y guestnan subi na e pisonan di 
mas halto di e hotel. Japon tin sirena di Tsunami Alert. 

WEB bou awa, no lo bay tin suministro ni di awa y ni di coriente 
Den caso di un Tsunami WEB lo bay full bou awa y no lo ta bay tin 
suministro ni di coriente y ni di awa, e tankinan di WEB rond Aruba 
lo tin reserva pa algun dia, pero lo mester pone cierto restricionnan. 
Tambe den caso di un Tsunami e mariniersnan lo mester yuda parti 
botter di awa di cas pa cas. 

Den caso cu si na Venezuela y mas cerca na Falcon dal un teremoto di 
8.5, Aruba mesora lo sinti’e y no tin chens ni pa evacua esnan cerca di 
costa, pero si tin un sirena e pueblo mes sa di biaha cu nan mester tra- 
ta na yega mas memey di e isla, no mester warda riba meteo pa manda 
un boletin of un mensahe, time frame ta mucho cortico. Tanten cu 
no tin sirena lo manda un boletin y Rampenburo hunto cu Brandweer 
cu ta na cabes di e crisisteam lo sigui nan draaiboek despues di haya e 
boletin. 



BO MESTER Dl WASTE BUCKET RESIDENCIAL 
OF COMERCIAL? 


20 yrd 
Big Bucket 


15 yrd 

Junior Buckot 


lOvrd 




S mall 


TA HUUR 

Apartment Sala, Comedor, 

Camber, Banjo y Patio, 84m2, 
Entrada Priva. 

Huur Awg. 800.00 exl. 
awa/coriente. 

Borg apart, max 2 persona 

NO PETS. 

Banda di Flora Market 
Info jama 594-3194 



Polis lo evacua e beachnan y lo pasa cas pa cas 
pa informa y evacua 

Dia 14 di maart durante e training polis lo haci 
e parti di evacua e beachnan. Den e training 
aki tin 1 ora y 48 minuut pa actua, y polis lo 
pasa cas pa cas pa informa y evacua e habitan- 
tenan, via speakerphone lo por pasa duna in- 
formacion den e barionan. 

Aruba ainda no ta Tsunami Ready, trahando 
duro pa yega eynan 

Pa Aruba bira Tsunami Ready falta algun cos 
ainda, e borchinan cu mester bin, y kizas nos 
lo mester haya e sirena di Tsunami alert. Du- 
rante e training anterior a purba via e sistema 
di message, pero ela tarda, por bisa cu e no ta 
funciona. 

Aruba ta hopi limita y no tin fondonan sufici- 
ente pa pone esaki funciona optimal, pero ta 
trata na traha cu loke por y cu loke ta na nan 
alcanse, segun nos a compronde cu den un caso 
di Tsunami, Polis actualmente tin suficiente 
vehiculo y personal pa haci e trabou di evacu- 
acion si mester. 

WEB tin reserva den tanki pero lo mester pone 
restriccion, y pueblo no mester bay abusa di e 
awa, us’e pa cosnan cu no ta necesario. Hospi- 
tal si lo keda hopi tempo for di servicio. 

Holor fuerte di gas causando molester den 
area di low-rise hotels na Eagle Beach 



DIADOMINGO algo prome cu 10’or di 
mainta, Polis y tambe Bombero a bay entre 
La Cabana Beach Resort y Paradise Beach 
Villas pa un holor fuerte di gas. 

E informacion aparentemente lo a drenta di 
La Cabana, cu holor di gas lo ta saliendo for 
di un restaurant na Paradise Beach Villas cu 
tabata cera n’e momento ey. 

Na yegada di Bombero, nan a bay n’e restau- 
rant maske cu e ta cera y lo a controla e gas 
esaki tabata cera. 

Segun Polis, cada biaha cu e biento lanta, 
e holor di gas ta sali y despues cu e biento 
calma den e rato ey bo no ta haya e holor 
mas. No por a determina te n’e momento ey 
di unda e holor di gas ta sali. 




ARVBA 




Boluntai onan ta e motor 
tras di Kopi organisacion. 


INSCRIBICOMO 

BOLUNTARIO 

AWO! 


ARVBA 

DOET 


15 y 16 

DIMAART 

2019 


Oranje Fonds f 


Centro pa 
Desaroyo 


ARUBA 


voor sociale initiatieven 


www.arubadoet.com 

Accidente na Sero Alejandro, 

Pasahero a keda pega beu di e dashboard, 
mientras chauffeur bebi a keda deteni 



DIASABRA algo prome cu 6’or di atardi ta sosode un accidente, 
e ocupante a keda pega den e auto mientras, e chauffeur, kende 
tabata bou influencia a baha for di auto, pero tambe tabata leve- 



De Minister van Ruimtelijke Ontwikkeling, Infrastructuur en Milieu 
is voornemens de volgende prijsvraag uit te schrijven: 

"Prijsvraag Woningbouwproject te Eagle". 

Conform prijsvraagdocument d.d. 6 maart 2019 - definitief. 

Korte omschrijving van de prijsvraag: 

Het vinden van een lokale projectontwikkelaar die de beste wonin- 
genwijk, conform opgegeven minimum eisen, en voor de modale en 
bovenmodale prijsklasse kan ontwerpen op het betreffende perceel 
domeingrond te Eagle. 

Uitvoeringstermijn: conform tijdsplanning van projectontwikkelaar. 

Het prijsvraagdocument is vanaf 11 maart 2019 verkrijgbaar bij DOW 
tegen betaling 

van Afl. 50,=. 

De betaling te voldoen bij de kassier van de Dienst Openbare Werken 
(DOW). 

De openbare bescheiden liggen ter inzage vanaf 11 maart 2019 te DOW 
bij het 

Secretariaat van de Directie. 

Inlichtingen worden verstrekt op 20 maart 2019 om 10.00 uur v.m. te 
DOW. 

De Nota van Inlichtingen wordt vastgesteld op 27 maart 2019. 

De openbare inschrijving vindt plaats op 15 mei 2019 om 11.00 uur v.m. 
op het kantoor van de directeur van de Dienst Openbare Werken. 

De inschrijver moet bij zijn inschrijving de volgende vereisten overleggen: 

1. Bewijs van inschrijving in het register van de Kamer van Koophandel van 
Aruba 

(niet ouder dan 6 maanden). 

2. Bereidheidverklaring tot het instellen van een bankgarantie of borg. 
3.0verige vereisten opgenomen in het prijsvraagdocument. 

Inschrijving dient te geschieden op de bij het prijsvraag- 
document gevoegde en gewaarmerkte naam- en adresbrieven. 


mente herida. 

Mesora a manda Polis, ambulance y materialwagen di Bombero 
n’e sitio. Na yegada Polis a topa cu e chauffeur sinta pafo di e 
auto, mesora nan a ripara cu e chauffeur y e ocupante tabata 
bou influencia di alcohol y a bin compronde cu e piclcup Nissan 
double cabina cu e dos hombernan aki den dje tabata coriendo 
den Sero Alejandro y pa un of otro motibo a bay dal contra un 
cura di cas. 

Ora e habitantenan di e cas a sali pa mira kico a pasa, e chauffeur 
a reverse e auto y kier a bandona e sitio, pero no a yega mucho 
leu, den un bocht cerca di e cas, e chauffeur aki a perde control 
y a dal cu su pickup contra un pal’i lus. 

Dor di e impacto fuerte e pasahero sinta den e pickup a lceda 
pega bou di e dashboard y a tabata herida. 

E chauffeur si a logra sali for di e auto y tabata levemente herida. 
Materialwagen di Bombero mester a bay n’e sitio p’asina corta 
e auto y saca e pasahero. Ambulance a transporta e pasahero pa 
hospital 

Polis a detene e chauffeur y a transport’e pa Warda di Polis, mien- 
tras a pidi pa presencia di Elmar pa controla e pal’i lus. E gasto 
di e palo di lus y di e cura di cas ta core pa cuenta di e chauffeur. 

E fecha 1 8 di maart ta ancra den historia di Aruba 

Fundacion 18 di maart ta celebra e dia aki 
rindiendo homenahe na e 2147 firmantenan 


E 2 147 firmantenan ta prueba 
di esey. Laga nos recorda nan 
cu e honor cu nan merece. Es- 
aki nos ta haci diadomingo dia 
17 di maart proximo. Pueblo 
di Aruba ta invita pa ta pre- 
sente na e ceremonia aki cu ta 
cuminsa for di 5’or di atardi 
na Plaza 18 di maart. 


e fecha 18 di maart 1948. E 
mester ta un dia di Aruba na 
unda tur conciudadano uni cu 
un sentimentoy cu e mesun an- 
helo ta bajy Wilhemina Stadion 
y bisa porfin nos por canta nos 
HimnoNacional oficial, porfin 
nos por hisa nos bandera oficial 
di Aruba.’ 

Riba 18 di maart 1986, ex- 
actamente dies aña despues, 
Aruba cu Henny Eman jr. como 
e prome Prome Minister di 
Aruba, Aruba ta celebra e re- 
alizacion di e soño di tres gen- 
eracion. 

A toca honor na e nieto di nos 
prome luchador pa separacion, 
e pionero den politica Aru- 
biano, difunto Henny Eman sr., 
esta Henny Eman jr. pa habri 
aña nobo como e prome Min- 
ister Presidente di pais Aruba. 
Despues di añanan di negocia 
Aruba a logra su deseo di tin 
un Status Aparte den Reino. 
Riba 18 di maart nos ta honra 
e politiconan cu a hiba e lucha 
pa nos Status Aparte, e 2147 
personanan cu, cu nan firma a 
duna sosten na e mocion cu a 
wordo entrega na Conferencia 
di Mesa Rondo riba 18 di maart 
1948 dor di Shon A Emany e 
95 firmantenan di e peticion di 
30 di juli 1947. Lamentable- 
mente Betico Croes ta fayece 
dia 26 di november 1986 sin 
nunca recobra conocimento di 
un accidente grave riba bispo di 
aña 1985. 


RIBA 18 di maart 1976 Aruba 
a celebra pa prome bes su dia 
nacional. Relaciona cu e fecha 
aki lider politico Betico Croes 
ta remarca den eilandsraad lo 
siguiente. 

‘Señor Presidente, 18 di maart 
a wordo escogi pa motibo di 


Nos no mag di cambia historia manera nos 
kier. Historia ta parti esencial di un pueb- 
lo. Historia tey pa wordo pasa pa genera- 
cionnan cu ta bin. 

E lucha di Aruba su Status Aparte a lanta ca- 
bez_ya na inicio di siglo pasa cu Henny Eman 
sr. na timon. El a lanta e pueblo di Aruba e 
tempo ey pa lucha pa su Aparte Status. 




DEBIT 

CARD 


uescuori Superior 

Cu beneficionan di nos Tarheta di Debito nobo 


Pago Online 

Experiencia e conveniencia 
di hasi compras online. 


Pago rond mundo 

Aceptacion mundial 


mastercard 


maestro 


cirrus 


Transaccionnan local lo 
wordo cobra na Florin 
(AWG) via Maestro. 


Transaccionnan internacional 
lo wordo cobra na moneda 
di e pais via MC Debit. 


Arubabari 


f 30 O www.arubabank.com 


Con e ta traha 

ECO Destination Management a gana e prestigioso SITE Crystal Award 



Wichita Villacres, Presidente y CEO, 
y Maoreen Every Managing Director 
& COO, di Eco Destination Mana- 
gement Services na Aruba, y nan di- 
namico team recientemente a gana e 
prestigioso premio, esta SITE Crystal 
Award. 


Esaki t’e reconocimento di mas halto 
den e industria di inventivo di biahe. 



Ministro encarga cu Salubridad ta anuncia cu entrante 12 maart 2019 
durante 14 dia lo tin oportunidad pa un y tur tuma conocemento na Depar- 
tamento di Legislacion y Asunto Huridico, Schotlandstraat 53, di un 
peticion cu a ser haci pa obtene un slijtvergunning pa e parcela 
Tanki Leendert 90. E permiso aki ta concerni e.o. benta di bebida 
sterki y zwak por detal y pa consumo unicamente otro caminda cu den e 
parcela. Durante dicho periodo aki tur hende por expresa por escrito nan 
obhecion contra dunamento di e permiso menciona, dirigi na e Ministro 
encarga cu Salubridad, via intermediacion di Directordi Departamento di 
Legislacion yAsunto Huridico, Schotlandstraat53. 



E SITE Crystal Award ta reconoce creatidad, practico, y memo- 
rable programanan incentivo cu ta mantene nan empleado y logra 
nan meta den e negoshi aki. Ganadornan ta representa excelencia 
den nan profesion y ta ofrece ehemple di experiencia inspirativo. 
ECO DMS a logra sobresali riba tur nan competidornan interna- 
cional. E compania durante su 30 aña di celebracion a demostra 
nan popularidad y pakico nan t’asina tanto gusta. 

Wak atras, Wichita Villacres a cita cu e te aña mas recompensa cu- 
liminando su 4 dia di un “four-day invitational event”, incluyendo 
tur compania internacional, partners pa hunto a brinda pa 30 aña 
existoso y awor a pasa e batuta pa su yiu muher, como Managing 
Director Maoreen Every, kende lo dirigi e compania awor padilan- 
ti. E tin tur potencial pa logra ta exitoso tambe. 

Diabierne ultimo, tabatin un ceremonia chiquito pa conmemora e 
hecho alci. Nos ta desea, Maoreen Every tur clase di exito y sigur 
sigui e pasonan di su mama, Wichita Villacres. 

Tata a perde control ora cu un hende a mishi cu su yiu 


TATA su fuse a bula den Pizza Hut, despues cu apar- 
entemente un hende lo a pone man riba suyiu muher. 
Pa tur tata nanyiu muher ta nan princesy algo asina 
sigur lo pone cualkier mayor perde cabes. 

Esaki a pone e tata rabia asina hopi cu aparentemente 
tur persona cu tabata den su caminda lo a haya. Cu 
hopi urgencia a pidi pa presencia di polis. Varios uni- 
dad di polis a presenta na e sitio_y a detene e tata. 
Tabata diasabra algo prome 10’or di anochi, cu ta 
drenta un melding pidiendo presencia di polis cu ur- 
gencia na Pizza Hut riba Sasaki.esaki pa motibo cu un 
homber cu lo a dal diferente hende muher den e res- 
taurant. Nayegada polis ta detene e hombery ta trans- 
porte pa warda di polis pa mas investigacion. 

Segun familiares na e sitio a comenta cu un persona lo 
a mishi cuj/iu muher di e homber aki. 


Club nocturno a bira Club di Dia 



DIADOMINGO den oranan di mainta durante patruya, 
Polis ta topa cu un Nightcllub, situa den Orange Mall, cu 
ainda tabata habri, cu hende bailando, bebiendoy gosando 
paden. 

Esaki tabata den careda di 7'oxy 25 di mainta, cu polisnan 
atento durante nan patruya, a nota basta movecion na e 
nightclub aki. 

Mesora e polisnan a dicidi di ba \y tira un miho bistay en- 
berdad e luga ainda tabata habri cu clientenan gosando, 
bebiendo_y bailando ainda. 

E agentenan a papia cu e persona encarga cu e nightclub 
aki, pero e no por a mustra polis ningun documento cu ta 
permiti e Club aki di keda habri te den oranan di mainta. 
Polisnan na e sitio a duna ordo pa cera e club inmediata- 
mente. E agentenan a keda warda te ora cu tur hende a sali 
for di e nightcluby/ a bandona e sitio. 

E incidente aki ta pone nos corda e negoshi nocturno cu 
tabata keda habri te den oranan di mainta den Driemaster- 
straat. 

Ta hopi dolor di cabes autoridad tabata a hay/a nan mes 
cu ne e tempo ay/a. Masha hopi comentario por a scucha 
e tempo ty, cu “e di”, “ami no”, “e si”..etc etc. Lln tawata 
tira culpa ariba otro. 



Esaki sigur no lo a caly den bon tera cerca e hombery/ cu ela cuminsa parti sla. 
Un anochi cu lo mester tabata un anochi ameno cu famia, a caba na problema cu 
aparentemente maltrato. E caso aki ta den man di autoridady/ ta bou investigacion. 
No tabatin mas informacion si e persona cu a mishi cu ey/iu tabata den e fiesta of 
di bishita na e luga. 



EDLFCACIGN PROFESJONAL LFJTERMEDIO 


Colegio EPI 

Informatie avond 

Vrijdag 22 maart 17:00 - 20:00 
Colegio EPI Auditorium 


Zitje in MAVO/EPB 
jaar 3 of 4 en klaar 
voor de volgende 
stap?. 





Voor een beroep in Techniek, Verzorging, 
Welzijn, Apotheek, Economie, Administratie, 
Hospitality Management of Culinary Arts. 


en mogelijkheden 



Om doorte studeren in Aruba, Curaçao, 
Nederland, USA, Canada, etc. 


www.epiaruba.CDin 

wViiv.facebDokLcom/CcleEiÇ^Pt I dekaen_epK&epiaruba.c-am 

Festival Himno y Bandera 

Gismary Linare y Jaydiene Croes a sobresali 





b&p/interface aruba n.v. 

C'tmsuUanuy and Tráining 

Himno y Bandera Special 

Register before March 19,2019 and get 

100 florin Discount 

on a 11 courses startmg in March f 


This offer is valid forthe following training sessions if you register beforc March 19, 2019. 
We can also provide these training sessions, as customized In-Company training. 


‘TimeWlanagement (March21) 

* Warehouse 8i Logistics Basic (March 23) 

* Purchasing and Stock Management (Mareh 23) 

* Managing Disciplinary Actions {March 25) 


facebook.com/bpinterface 


For additional information and registration please contact us J 
Imaih bplnterfaceaua@setarnet.aw Tel; 594-5533 / 537-7350 







Comision Promove Cultura kier a manda palabra di felicitacion 
na tur nos participantenan di Pre-Hubenil Categoria 10-12 & 
Hubenil Categoria 13-17 pabien cu tur e tremendo cancion cu 
boso a presenta! 

Tambe na nos ganadornan den Pre-Hubenil Categoria 10-12 
3er Lugar: Genevan Maduro - “ Manehado di Tempo “ 

2do Lngar: Asia Libiee - “ No tin dos manera nos “ 

Ganadora Absoluto Pre-Hubenil Categoria 10-12 Aña : 
Gismary Linarez - “ Pone bo man ariba nos “ 

Y mas cn claro pabien tambe na nos otro Pre-Hubenil nan 

Nos ganadornan den Hubenil Categoria 13-17 
3er Lugar: ICayla Villasmil - “ Ban haci e diferencia “ 

2do Lngar: Zaina Falconi - “ Anos ta crea “ 

Ganadora Absoluto Hubenil Categoria 13-17 Aña : 

Jaydiene Croes - “ Mane bo ta “ 

Y pabien tambe na nos otro Hubenil 

PABIEN na cada ganador di parti Comision Promove Cultura! 

Sigui na pagina 13> 

Riba Dia Internacional di Hende Muhe: 

Prome Minister ta bishita seccion femenino di KIA 


DIABIERNA atardi 
8 di maart, riba Dia In- 
ternacional di Hende 
Muhe, Prome Minister 
Evelyn Wever-Croes 
a bishita e seccion fe- 
menino di KIA. Actu- 
almente tin 21 hende 
muhe deteni eynan. 
Riba un fecha asina 
importante, Prome 
Minister a considera 
importante pa e de- 
tenidonan femenino di 
KIA tambe haya aten- 
cion. E meta y deseo ta 
pa duna nan animo y 
encurasha nan pa nan 
uza e periodo dificil cu 
nan ta aden como de- 
tenido pa nan prepara 
nan mes riba e siguien- 
te etapa den nan bida 
ora nan sali di prison. 

Prome Minister a 
combersa cu nan y a 
duna oido completo 
na nan. Tambe tawata 
tin un momento di re- 
flexion y oracion cu pa 
e detenidonan tawata 
un momento hopi im- 
portante y significan- 
te. 


Prome Minister Evelyn 
Wever-Croes: “Mi a 
keda hopi impreciona 
y ta desea cu mi bishi- 
ta y oracion duna nan 
poco mas speransa”. 



Tambe Prome Minister a reuni cu trahadonan 
di KIA. E mandatario principal di nos pais a 
expresa cu e tin hopi respet pa tur empleado di 
KIA. E trabou cu nan ta eherce ta duro como 
tambe bou circumstancianan dificil teniendo un 
edificio den asina mal estado. Prome Minister a 
sigura e trahadonan di KIA cu e situacion ald 
tin atencion y prioridad di Gobierno. Reciente- 
mente, Minister di Husticia a indica di ta trah- 
ando cu tur esfuerso pa yega na un KIA nobo. 


“Ta bon pa remarca, cu esald tabata prome bi- 
aha cu un Minister President ta bishita KIA. Y 
esald a cay den bon tera cerca KIA. 

Gabinete Wever-Croes ta traha diligentemente 
pa pronto Aruba tin un miho edificio pa e insti- 
tuto corecccional pa cuida presonan pero tam- 
be pa brinda e trahadonan un miho espacio pa 
eherce nan trabou miho ainda”, Prome Minister 
Evelyn Wever-Croes a expresa. 



> T 4 

- - 


RENAISSANCE* 

ARUBA RESORT & CASINO 


WE’RE HIRING 


CAREERS AT STARBUCKS 


CamuA wrtvi sowertV)in<) W^er. 


Are you ready to be part of something bigger? 

We are currently looking for engaging and enthusiastic individuals to fill our 

Barista and Part-time Barista 

roles at Starbucks Paseo Herencia and Starbucks Marketplace. 

Send your application, CV and other relevant documents to: employment@arubarenaissance.com or pass by the 
Human Resources Department to fill in your application. Tel:5836000 

Mariachi pa empleadanan 
di Riu Palace Aruba riba Dia 
Internacional di Hende Muhe 



Riu Palace Aruba a celebra Dia Internacional di Hende Muhe cu 
un bunita gesto na su empleadonan femenino. Durante e break di 
empleadonan, gerencia a sorprende cada empleado femenino riba 
nan dia special. Den e cafetaria e empleadonan a ricibi serenata di e 
grupo di Mariachi Perla di Aruba. 

A deleita tur presente cu bunita canticanan pa alegra nan dia. Tambe 
e empleadonan a ricibi un rosa for di gerencia di Riu Palace Aruba. 
E empleadonan a gradici gerencia di Riu Palace Aruba pa e gesto 
bunita cu nan a ricibi. Tur hende a pasa un merdia agradabel yena 
cu sonrisa. 

Riu Palace Antillas y Riu Palace Aruba ta celebra Dia Internacional 
di hende muhe 

Riu Palace Antillas y Riu Palace Aruba ta celebrando Dia Internacio- 
nal di Hende Muhe. Desde cu a yega Aruba, RIU Hotel a traha duro 
buscando e igualdad entre homber y muhe y, pa e rason ey, e cadena 
aki ta orguyoso di tin empleadonan femenino fuerte, di diferente 
nacionalidad, kendenan ta haci nan maximo esfuerso tur dia pa haci 
e huespednan contento. 

Algun di e empleadonan femenino fuerte ta Yesica Gazabon, Front 
desk supervisor; Jacquelina Kelly, Front office manager; Genevieve 
Melaria, Restaurant manager; Berbel Deldcer, Mice manager; Daph- 
ne Willems, Bartender; Tania Petit, Bartender; Althea Harris, House- 
keeping supervisor; Jacqueline Valerio-Martinez, Assistant house- 
keeping manager; Virlin Martinez, Front deslc agent; Claudia Frau, 
Assistant general manager; Sandra Ospina, Public Relations Man- 
ager and Vanessa Fernandez, General Manager of Riu Palace Aruba. 
Riu Palace Antillas y Riu Palace Aruba ta expresa nan gratitud na 
tur empleado femenino riba e dia special aki, Dia Internacional di 
Hende Muhe. 

Premiere ,# He matado a mi marido" 



DIABIERNA atardi, Joe Henriquez den compa- 
nia di e conocida artista Venezolana, Maria Con- 
chita Alonso a duna un conferencia di prensa den 
sala di conferencia di Aruba Trading, unda tambe 
tabata presente e productora Daniela Ruiz. 

Nan tabata masha emociona di por ta presente 
n’e premiere di e pelicula aki na Aruba, cu a tuma 
lugar algun ora despues den Cinema. 

Siman pasa e obra: “He matado a mi marido” a 
haya tapijt cora na Los Angeles y awor ta toca tur- 
no na Aruba, y pesey tabata un honor pa tin e ar- 
tista Maria Conchita Alonso, kende a interpreta e 
personahe di Remedios. 

Un muher cu a haya sa di e rleacion di su casa cu 
un otro muher y den su desesperacion ta mata su 
casa y mester a deshaci di su curpa. 

E premiere di diabierne ultimo, tabata un sold-out 
y asina tambe diasabra ultimo. Maria Conchita 
Alonso a laga sa esaki ta un pelicula independiente 
cu un toke special cu hopi humor. Esey ta motibo 
cu el a acepta e papel aki. 

“He matado a mi marido” ta un comedia Spaño 
scirbi y dirigi pa Francisco Lupini Basagoiti. 

E pelicula ta conta cu un elenco protagoniza pa 
Eduardo Yañez, Guy Ecker, Alicia Machado, Gaby 
Espino y Luis Ernesto Franco. 

Conchita a conta tambe cu recientemente el a par- 
ticipa den e serie exitoso: “E1 Señor de los Cielos”, 
unda el a interpreta e personahe di un abogado di 
New York. Awor e ta feliz di por participa den e 
produccion aki, na man di un productor Arubiano, 
Joe Henriquez. 


a hala masha atencion 






IMPORTANT 



Debi na un presentacion tocante "Team 2019 - Better Together" na nos empleadonan, nos 
sucursalnan lo ta cera trempan riba e siguiente fecha: 

Diaranson Maart 13, 2019 di 12:00PM adelante: 

Noord, Santa Cruz, Wayaca, Oranjestad y San Nicolas 

Na tur sucursal operacion lo reanuda manera custumber e dia siguiente pa 8:00AM. 


Due to an important presentation to our employees on "Team 2019 - Better Together" our branches 
witt be ctosing earlier on the foLLowing date: 

Wednesday March 13, 2019 from 12:00PM onwards: 

Noord, Santa Cruz, Wayaca, Oranjestad and San NicoLas 

At every branch we wiLL resume operations as usuaL on the next foLLowing day at 8:00AM. 


0CMB 

CARIBBEAN MERCANTILE BANK 


Bo banco amigo 


^cmbnv.com Rcmbnews ©cmbnv nbobancoamigo 

Aruba Bank Mastercard DEBIT cu Maestro 
ta ofrece un experiencia superior di pago 



AWE Aruba Bank a lansa su Aruba Bank Mastercard 
DEBIT cu Maestro, cu ta laga e cliente haci compras na 
un manera simpel, facil y sigur. E tarheta ‘hybrid” nobo 
aki ta e unico den e forma aki na Aruba y unico den e 
region. E tarheta ta permiti Bo haci transaccionnan di 
Mastercard Debit como tambe transaccionnan di Mae- 
stro. 



“E consumidor di awendia ta mas ocupa cu nunca y den 
un mundo cada dia mas digitalisa, e usuario di tarheta 
ta cumpra mas y mas online, “ segun Mateo Lleras, Ac- 
count Management na Mastercard. 

“Cu e tarheta aki clientenan di Aruba Bank lo por paga 
pa loke nan ta desea cu e siguridad cu nan ta exigi.” 


Di acuerdo cu Director Ehecutivo na Aruba Bank cu ta 
dirigi Card Center, esta Gina Habibe-Arendsz: ‘Nos en- 
foke ta riba loke e cliente ta desea y e motivacion nece- 
sario pa introduci e tarheta aki riba mercado. Nos clien- 
tenan awor por haci compras online, cu ta un bentaha 
competitivo. ” 

Highlights: 

□ Shop online cu e opcion di Mastercard DEBIT 

Disfruta di uzo rond mundo unda cu bo wak e logo di Mastercard, Cirrus of Maestro 
0 Clientenan cu ta uza un tarheta di debito di Aruba Bank lo ricibi e tarheta nobo Aruba Bank 

Mastercard DEBIT cu Maestro durante e proximo lunanan. Bo PIN y termino di uzo lo lceda mescos 
Activa e tarheta door di uze na un POS of ATM di Aruba Bank 


E tarheta nobo ta laga e cliente di Aruba Bank haci com- 
pras online. E carchi ta acepta mundialmente unda tin e 
logo di Mastercard, Cirrus of Meastro. Clientenan cu ta 
uza un tarheta di debito di Aruba Bank lo ricibi e tarheta 
nobo Aruba Banlc Mastercard DEBIT cu Maestro entre 
luna di Maart te cu Mei 2019. 


Director General di Aruba Bank, Sharon Fránkel- De Cuba: 

“Nos ta contento di por ofrece e tarheta nobo Aruba 
Bank Mastercard DEBIT cu Maestro na nos clientenan, 
cu nan por uza pa paga pa nan compras den un forma 
facil, simpel y mas sigur. Esaki ta un iniciativa mas pa 
mehora e experiencia di e cliente atraves di innovacion”. 


Mayoria di e comerciantenan na Aruba ta acepta e tar- 
heta innovativo. Aruba Bank ta trahando di cerca cu otro 
institucionnan pa asina logra e aceptacion di pago na tur 
comerciante local, a corto plazo. Den caso cu tin interes 
pa acepta e tarheta nobo di Aruba Bank por yama 297- 
527-7912. Pa mas informacion por bishita nos website 
https://arubabank.com/campaigns/debit-card of yama 
nos Contact Center na 527-7777 pa asistencia personal. 

Criatura seriamente herida 
momento cu auto a bolter 

Posiblemente e lo a sali bay cay riba caminda 



DIASABRA mainta pa mas o menos 9:30 a.m Polis 
ta bay cu urgencia den e lorada conoci pa accidente den 
Franse Pas, unda un auto a bolter. 

Na yegada Polis ta wordo informa cu den e auto tabatin 
un criatura y cu esalci a wordo hiba cu urgencia IMSAN, 
door di auto particulier. E auto cu a bolter lo ta un Toy- 
ota Paso color shinishi. 

Mesora patruyanan cu tabata bayendo Franse Pas pa 
cera caminda a desvia y a bay IMSAN, p’asina haya mas 
informacion di situacion di e criatura. 

Na IMSAN Polisnan despues di un rato, e auto cu a 
mucha a ser transporta pa IMSAN ta yega, for di 
dje ta baha e mama cu yiu den man cu hopi sla na 
cabes. Histericamente ta bay paden buscando ayudo. 
Segun prome informenan, durante cu e auto a bolter e 
mucha lo a bay cay riba caminda cu tur e consecuenci- 
anan. 



Departamento di Trafico y tambe BFTO a bay na Franse 
Pas pa haci nan investigacion. Slachtofferhulp tambe ta 
ser manda pa IMSAN, pa asisti e famia den e momen- 
tonan asina. 

Den careda di 10’or ambulance a sali direccion Dr. Hora- 
cio Oduber Hospital cu e mama y e criatura, un persona 
mas cu tabata den e auto a keda na IMSAN. 

Elecmor Holmes Norton - Un Luchador 
Extraordinario pa Derechonan di tur hende 

Skirbi pa Clyde Harms 


DEN e dianan aki hopi 
atencion ta wordo paga na 
derechonan di muher y otro 
gruponan den minoria cu 
ta sinti nan mes oprimi den 
un sociedad cu hendenan 
homber supuestamente ta 
controla. Esaki a haci mi cor- 
da 1974 tempo cu mi a bin 
biba bek na Merca despues 
di ocho aña na Libia y Saudi 
Arabia y mi a conoce Elea- 
nor Holmes Norton person- 
almente. 

E movimento femenista tabata den “full steam”. Activ- 
istanan manera Gloria Steinem, Susan Brownmiller y Kate 
Millet a bira cara y bosnan di e generacion. Pa sigura cu 
su empleadonan conoce e desaroyo y cambionan di e re- 
lacion entre su empleadonan masculino y femenino, y pa 
sigura cu nan sa comporta nan mes debidamente, Exxon a 
contrata Eleanor Holmes Norton pa duna algun lectura na 
su empleadonan. Exxon no por a contrata un persona mihor 
califica. Señora Eleanor Holmes Norton tabata Presidente di 
e “Equal Employment Opportunities Commission” di New 
York, un entidad super importante di e epoca turbulente di 
añana 70. 



Gobernador George Wallce a para den porta di un scol pa 
stroba dos studiante di color drenta 


Ami tabata emociona p’e posibilidad di conoce personal- 
mente un persona cu mi a admira pa mas di dies aña, desde 
e famoso caso di George Wallace y New York. 

Eleanor Holmes Norton tabata conoci pa su lucha pa 
derechonan di muher y di Afro-Americanonan. Ironicamente 
el a bira famoso na 1964 tempo cu el a defende George Wal- 
lace, e Gobernador super racista di Alabama (“segregacion 
awe, segregacion mañan, segregacion pa semper”), kende a 
para den porta di un scol na Birmingham pa stroba dos stu- 
diante Afro-Americano drenta. 


Señora Holmes Norton tabata un abogado pa American 
Civil Liberties Union (ACLU) y Wallace kier a uza e stadion 
di NY Mets pa un “rally” di su campaña presidencial, pero e 
alcalde di New York, John Lindsay, a neng’e. 

ACLU a defende e derecho civil di Gobernador Wallace y 
Eleanor Holmes Norton, como abogado di ACLU, no di 
Wallace, a gana e caso. Mi ta orguyoso di bisa cu mi tabata 
miembro di ACLU pa hopi aña. 

E mainta cu a toca mi grupo di pa asisti n’e lectura, mi a 
ofrece un colega femenino un cabei’boto. Ora mi a habri e 
porta di auto pe, el a waki mi den mi wowonan y a puntra 
mi den un bos sarcastico, “Si ami tabata un homber, abo lo 
a habri e porta pe?” Esaki a cogemi fo’i balansa y apenas mi 
por a pidi’e despensa y record’e cu mi tabatin hopi aña den 
Medio Oriente y mi no ta na haltura di custumbernan actu- 
al. “Ta pesey mi ta bay e lectura di awe!” mi a bisa mi colega. 

E lectura di Eleanor Holmes Norton tabata masha educa- 
tivo, pero e incidente di e mainta a keda molestiami. Ora 
nos a haya un break mi a puntra sra. Holmes Norton con e 
lo reaccciona si un homber habri e porta di auto pe. 

“That would be like icing on the cake.” el a contesta. Mi a 
dray mi cara wak mi colega y e tabata pidi tera habri y guli’e. 

Na final di e lectura mi a combersa cu sra. Holmes Nor- 
ton un rato y e tabata hopi interesa den e situacion social 
na Aruba y n’e paisnan na unda mi a biba e ultimo ocho 
añanan. Despues di e dia ey mi a keda den contacto cu sra. 
Holmes Norton pa algun aña pero mi a sigi su trayectoria 
profesional te dia di awe. 

Eleanor Holmes Norton a organiza muhernan di henter 
Merca den e “National Black Feminist Organization” na 
1973. 

Cuater aña despues Presidente Carter a nombre Presiden- 
te di “U.S. Equal Employment Opportunity Commission” 
(EEOC). 

Na 1990 sra. Norton a wordo eligi delegado di Washington, 
DC den Camara di Representante di Congreso Mericano. 
P’e manera fuerte cu semper el a lucha pa su hendenan, e 
delegado a haya e apodo “Warrior on the Hill” y el a wordo 
re-eligi cada dos aña. Awe ainda e ta ocupa e posicion e di 
delegado sin voto di Distrito di Columbia. 

P’esnan cu kier sa mas di Eleanor Holmes Norton, mi ta 
recomenda lesa “Fire in My Soul.” 

Siman pasa mi a keda emociona ora cu CNN a introduci 
sra. Norton prome cu a entrevist’e tocante e alegacionnan 
contra Trump. Tabata mescos cu e dia cu mi a conoce 55 
aña pasa. E1 a sorprendemi cu su apariencia asina hoben. Su 
comentarionan riba Trump no a sorprendemi. Nan tabata 
exactamente loke mi a spera di un muher asina honesto y 
dedica na derechonan di tur hende. 
clydeharms @yahoo. com 

IBiSA buscando boluntario pa Aruba International Half Marathon 


“BO kier forma parti di e “Team di Boluntario di 
IBiSA’? Ata alci bo oportunidad”. 

IBiSA pa di 34 aña consecutivo ta organizando e Aruba 
Int’l Half Marathon. E evento deportivo aki ta trese un 
cantidad di 800 pa 1000 persona riba pia; entre nan 
hoben, hende grandi, atleta local y international. 
Durante e evento aki IBiSA tin cooperacion di Polis, 
Brandweer, personal di IBiSA, Cruz Cora, Ambulance- 
dienst y boluntario. 

P’e motibo aki IBiSA ta buscando boluntario pa asisti 
durante e evento di AIHM cu ta tuma lugar dia 24 di 
maart proximo. Salida ta bay ta pa 5:30 di mainta for 
di Joe Laveist Sportpark. Esnan cu pone nan mes como 
bolunario lo haya ora specifico pa presenta y na unda. 

E tareanan ta e.o. para na waterpost, para pa indica e 
coredornan na algun seccion di ruta y na final di e ca- 



reda. 

IBiSA lo invita tur persona cu ta boluntario pa un reu- 
nion pa duna splicacion mas amplio di e tareanan pa 
tur cos bay mas eficiente y sigur. 

Esnan cu ta interesa por yama na IBiSA 582-4987, por 
mail schoolsportibisa@gmail.com of por inbox nos atra- 
ves di nos Facebook IBiSA Aruba. 


PRO-CATEDRAL SAN 
FRANCISCO Dl ASIS 

THE Greatest Miracle (E1 Gran Milagro) 

En conexion cu celebracion di 100 Aña di Consagra- 
cion di Pro-Catedral San Francisco di Asis, 
nos ta haci un invitacion special na tur parokiano, 
scolnan Catolico y pueblo di Aruba general pa bin 
disfruta den Hofi di Mama Maria un pelicula cu ta 
hiba como 

Titulo : The Greatest Miracle 

Esaki ta bay tuma luga diabierna 15 di maart, 8:00 

P.M. den Hofi di Mama Maria pa nort di nos Pro- 

Catedral. 

E pelicula ta traha cu imagennan di caricatura y ta 
mustra tur locual cu ta pasa durante di un Santa 
Sacrificio di Misa; cuminsando na Confesion, Co- 
munion Ofrenda y bo Oracion. E ta mustra cu si bo 
tin speransa y fe den Dios tur cos ta posibel. 

Fe Mueve Montañas, Pastoor Stanislaw ta invita ru- 
mannan pa bin pasa un anochi ameno hunto mane- 
ra un gran famia. 

Toro a cocha e victima, causando su morto den trófico 



WILLEMSTAD - Diadomingo dia 10 di maart ultimo 
alrededor di 03.15’or di madruga, Central di Polis a 
dirigi unidad di Montaña pa Kaminda George Willems 
na altura di Curacao Festival Center, pa un accidente 
grave cu herido. 

Na yegada di e unidad, el a bin topa un auto di famia 
bastante destrui, parcialmente den un mondi y un toro 
riba tapa di machin di e vehiculo alci. 

Despues di a logra baha e toro for di riba e capa di 
machin di e auto, a pusha e ultimo aki y sak’é bék for 
di den e mondi, di manera cu por a baha e chofer for di 
den e vehiculo. 

E chófer tabatin heridanan di menos gravedad y a wór- 
do transportá pa policlinica pa tratamento. 

Un dama co-ocupante, no tabata duna señal di bida y 
tabatin un herida bastante grave na altura di su pecho. 

For di investigacion cu Polis a realisá n’e sitio a sali na 
cla, cu e vehiculo encuestion tabata core riba e caminda 
mencioná den direccion di Brievengat. 

Na un momentu dado e auto aki lo a accidentá con- 
tra di un toro cu tabata cruzando caya y a lastra esaki 
algun meter pa despues e bay resultá den mondi. 
Durante di e accidente aki, probablemente cacho di e 
toro lo mester a lastimá e dama cu e consecuencia fatal. 

Dókter di Polis a presentá n’e sitio y a constatá morto 
di e dama Jaqueline Maria Pieternella, nace na Corsou 
dia 6 di decémber 1962 (57 aña). 



Riba órdo di Fiscal di Ministerio Publico a confiscá 
e curpa sin bida di e victima pa mas investigacion. 
Mientrastanto a confiscá e toro tambe, caminda 
despues na servicio veterinario, a pas’é pa un otro 
mundo. 

Ni viktima ni kómplise di agreshon no kier a papia mashá den Korte 


WILLEMSTAD . Ningun pregunta aldaratorio ku fis- 
kal mr. Koert óf wes mr. J. Schols a hasi na e akusado 
Rudrick Pereira do Tanque, enoa kontestá. 

Ta manera Rudrick Pereira do Tanque, kende tin vários 
dia será kaba konsientemente no ke divulgá lolce a pasa 
presis i ta komo si fuera e viktima tampoko no ke papia 
mashá. 

Wes a puntra Rudrick Pereira do Tanque si e konosé 
sierto personanan ku lo ta envolvi den e problema, el 
a ninga redondamente, siendo a keda demostrá ku ta 
hendenan lcu e tin bon kontakto kuné riba facebook i 
whatsapp. 

Mas aleu a bini padilanti ku e viktima a entregá un de- 
manda pa daño i perwisio i fiskal mr Koert a pidi wes 
pa honra e petishon aki te na altura di e suma di 5100 
florin. 

Abogado Alejandra na defensa di Rudrick Pereira do 
Tanque a splika lcu no tin prueba lcu su ldiente ta re- 
sponsabel pa e akusashonnan kontra dje. 

Wes mr. J. Scholts despues di un pousa kórtiku a dikta 
sentensia, splikando ku Rudrick Pereira do Tanque no ta 
sali kompletamente liber, pasobra tin algun koinsiden- 



sia ferfelu ku ta mustra ku e tin di haber ku e asuntu, 
ounlce no por prob’é responsabel pa e alcto kastigabel. 
Wes a yega na e konldushon ku Rudrick Pereira do 
Tanque mester paga e suma di 1600 florin komo daño i 
perwisio kousá na e viktima di fam T. 

Tambe wes a yega na e kondena di un kastigu di prizon 
di 55 dia di kua 25 dia kondishonal i un periodo di 
prueba di 3 aña. Rudrick Pereira do Tanque ta un first- 
offender. Wes ta di opinion ku e akusado mester someté 
su mes na guia i instrukshonnan di Reclassering. 


No tin ni un baki di sushi na terminal di Ferry na Otrobanda 


WILLEMSTAD , Na e terminal di Ferry na De Rou- 
villeweg na Otrobanda NO tin ldiko blou pone pa tira 
sushi aden loke si ta e kaso na e mesun terminal aki na 
e parti Punda ku si tin un. 

Konsekuensia di esaki ta bira ku e sushounan ta tira tur 
kos gewoon abou y esaki ta bin resultá den awa di Sint 
Annabaai. NO POR shonnan. 

E pregunta ta surgi na unda e departamentunan di go- 
biernu ta keda ku tin ku kontrolá esaki Unda nos City- 
inspector ta ? Unda Selikor ta ku su departamentunan 
ku tin ku sóru pa aki nan tambe tin un ldilco blou pone 
pa tira sushi aden? 

Nan tur ta na soño? Unda SKO ta? Boso tin bista di e 
situashon nan aki den Otrobanda i ta aportá esakinan 
na Gobiernu? 



Korda lcu tur dia nos boka ta yen y nos ta lcana broma 
ku Willemstad tantu Punda y Otrobanda ta riba lista 
di patrimonio Mundial pero no lcu un kaya y terminal 
di Ferry yen di sushi benta abou y nos awa di Sint An- 
nabaai yen di cup, napkins, bóter di serbes, baki di foam 
etc. (redaktá pa Theo Vos) 


























AWEMainta 


. Corsou 


Dialuna, 11 Maart2019 


Turistanan Venezolano mester 
retorná nan pais via otro ruta 


WILLEMSTAD. Relashoná ku e desishon di gobiér- 
nu Venezolano pa sera fronteranan aéreo i maritimo pa 
karga i pasaheronan ku no ta prosedente di Venezue- 
la i un posibel siere total di frontera entre Venezuela i 
Kórsou, Minister di Hustisia Quincy Girigorie resiente- 
mente a formulá i adaptá reglanan i duna instrukshon- 
nan spesifiko pa lolce ta trata personanan di nashonali- 
dat Venezolano ku di un óf otro forma por: 

(a) wórdu afektá dor di e siere di frontera aki. 

Teniendo kuenta ku e por (a) difikultá regreso pa nan 
pais Venezuela i komo tal nan por lcore e riesgo di lcai 
den ilegalidat pa e motibu aki. 

Pa motibu di informashonnan nobo ta importante pa 
adaptá e instrukshon i aldará e instrukshon. 

TURISTANAN 

• Na promé lugá ta konsehá e turista Venezolano pa 
hasi su máksimo esfuerso pa regresá su pais di proseden- 
sia promé ku e periodo di su estadia turistiko kaba, via 
di rutanan alternativo. 

Sinembargo teniendo lcuenta ku e situashon pekuliar 
aktual, Minister di Hustisia ta duna un espasio di dos 
(2) siman di tempu despues lcu a sera fronteranan pa 
karga i pasaheronan ku no ta prosedente di Venezuela 
(te ku 10 di mart 2019), pa e turista en kuestion por 
buska un ruta alternativo pa por regresá Venezuela. 

Durante e periodo aki, personanan ku nan pérmit di 
estadia turistiko a vense pa motibu ku nan no por a re- 
gresá nan pais, lo no risibi un dekreto di ekspulshon esta 
e dekreto a base di kua nan no por drenta pais Kórsou 
legalmente pa un periodo defini. 

• Originalmente Minister di Hustisia a instrui pa despu- 
es di 10 di mart 2019 si e turista no logra sali, lo e 
mester entregá un petishon konforme reglanan vigente i 
kumpli ku rekisitonan manera pago di ‘leges’, pa alargá 


su estadia komo turista na Kórsou. 

Enbista di informashonnan nobo lcu a drenta, no ta 
nesesario mas pa despues di 10 di mart alargá estadia 
turistiko pa e motibu spesifiko alci. Tur aereolinea Vene- 
zolano tin pérmit di gobiérnu Venezolano pa transportá 
pasahero Venezuela óf persona residensiá na Venezuela 
pa drenta Venezuela bék. 

Turistanan ku a drenta Kórsou ku otro aerolinea ku no 
ta Venezolano tin ku tuma kontakto lcu aerolinea Vene- 
zolano pa asina por bai nan pais bék segun nan plan 
original. 

• No ta premirá ku riba término lcorto lo tin un siere 
di frontera kompletu. Asina ta ku e instrukshon den e 
kuadro aki ta keda suspendé te ku un aviso nobo. 

• Mirando e situashon prekario lcu frontera, e instruk- 
shon pa pasaheronan di transito ta lceda na vigor. Lo 
no permiri pasaheronan lcu tin Venezuela lcomo desti- 
nashon final, drenta i permanesé na Kórsou teniendo na 
lcuenta lcu nan no por sigui biaha. 

Pa lcu prolongashon di pérmit di estadia den e lcuadro 
aki, lo tene kuenta pa ku kada kaso ku keda presentá. 

Si ta nesesario hasi un ahuste general, lo anunsiá esaki 
na su debido tempu. 

Konsiderando e situashon aktual, Minister di Hustisia 
lo sigui evaluá si ta nesesario pa bini lcu mas ahuste di e 
maneho di Imigrashon i Atmishon aktual. 

Eventual ahustenan lo lceda anunsiá despues. 

Desvelo potrét di promé hende muhé 
ku a bira miembro di Parlamento 



'/JUUM 

• / #•###/// 


WILLEMSTAD. Djabiérné di 8 di mart 2019 den 
lobi di Parlamento di Korsou situá den Breedestraat 
Punda a tuma lugá un seremonia simpel pero lcu un lco- 
notashon históriko grandi pa nos Pais. 8 di mart ta dia 
internashonal di hende muhé, un dia lcu rónt mundu ta 
duna atenshon homenahe na e ról importante ku hende 
muhénan tin den komunidat komo yu mama i profe- 
shonal sirbiendo e pais kaminda nan a nanse. 

Pa nos komunidat e dia 8 di mart 2019 ta e fecha dje mo- 
mentu lcu a desvelá e potrét dje promé hende muhé ku 
a drenta Parlamento i fungi komo Parlamentario den e 
órgano di mas haltu di nos pais. Angela Altagracia”Tata” 
de Lannoy-Willems (1913-1983) tabata un dje pionero- 
nan importante lcu a hiba un lucha largu pa hende 
muhénan di nos pais por tin e derechi di voto durante 
un elekshon. Djaweps dia 17 di mart 1949 nos hende 
muhénan pa promé biaha den nos historia politiko a 
hasi uso di nan derechi sagrado di bai urna elektoral 
pa asina vota i skohe nan representantenan manera nos 
leinan ta elektoral preslcribi. 


E promé elekshon ku a tene na Kórsou a tuma lugá dia 
20 di desémber 1937 e tempu ei ta solamente hende 
hómber di 23 aña i mas bieu, ku ta paga belasting, i ta 
tin propiedat na nan nómber ku un formashon eskolar 
di minimo loke ántes nan ta yama zesde ldas ku awen- 
dia ta nan ta yama grupo 8. 

Kolekta di firma 1013, mandamentu di karta di petis- 
hon pa e di dos lcámara di Parlamento Hulandes (Twee- 
dekamer) i sosten di vários suidadano patriota a kul- 
miná den e introdukshon dia 17 di mart e lei di voto 
general aki na Kórsou. 

E potrét di sra. Angela Altagracia “Tata” de Lannoy-Wil- 
lems ta bai forma parti di e galeria di e ilustre sirbidónan 
lcu den nan tempu sea ku nan lucha óf ponensia a marka 
historia i a kondusi ku awe nos tin e demokrasia Parla- 
mentario alctual. 

Personanan manera sr. Genereux Jacob Richard de Lima, 
sr. Abraham Mendez Chumaciero, sr. Moises Frumen- 
cio Da Costa Gomez, sr. Efraim Jonckheer, sr. John 
Horris Sprokel, sr. Modesto “ Chano” Margaretha tur 
baluartenan di nos historia politiko. 

Fiskal a pidi 5 aña di prizon pa trio ku a purba eksportá kokaina 

Wes Mauritsz de Kert lo dikta sentensia 29 di mart 


WILLEMSTAD. E tres suidadanonan Carel Ismail 
di 32 aña di edat, Yansey Alexina di 31 aña di edat i 
Sheyron Alexina 46 di edat tabata den sala di lcorte dia- 
bierna akusá di a purba eksportá 60 kilo di kokaina den 
un vehikulo (pikop) di marka Ford tipo 250 ku e plachi 
di number V54-29, pa Ulanda. 

E tres personanan ariba menshoná ta esnan ku a apa- 
resé dilanti di mesa bérdé diabierna, pero ainda tin otro 
nómbernan menshoná manera suidadanonan di fam Ju- 
liao, de Windt i Dorothea. 

Tabata dia 28 di februari 2018 ku den e pilcóp ariba 
menshoná outoridatnan a detektá 60 kilo di kokaina 
den un tanki élcstra di e vehikulo. Tabata e empresa 
Interstero International Moving & Shipping Services 
esun enkargá ku e trámitenan pa manda e vehikulo aki 
Ulanda. 

Esalci riba petishon di un tal Juhainis Juliao lcende a 
paga e suma di 2537 florin pa e transpórt i a atendé 
e papelnan, lagando tambe su number di telefon atras 
komo ldiente. 

Pero promé ku esei e vehikulo aki tabata te 26 di februari 
2018 riba nómber di e suidadano I. de Windt. Pero ku 
hañamentu di e lcokaina den e pikóp outoridatnan a 
bai lcai bélc na Juhainis Juliao, kende a splilca lcu tabata 
riba invitashon di Sherman el a bini Kórsou i ku djaki 
e mester a manda un vehflculo lcu droga Ulanda i lcu na 
Kórsou el a lceda guiá pa un tal ‘rasta’. 

Rasta a regla su estadia, outo i telefon pa e por héndel 
e asuntunan. Rasta lcu Juhainis Juliao tabata topa ku 
frekuensia na rotónde di Santa Rosaweg pa regla un lce 
otro. 

Pero, tabata dia 28 di februari 2018 lcu Rasta a bisa Ju- 
hainis Juliao lcu duana a interseptá e vehflculo lcu e dro- 
ga i lcu e tin 48 ora pa bandoná Kórsou, lolce Juhainis 
Juliao a hasi tambe. Rasta en realidat ta Yansey Alexina. 
Enfin, e alcusado Yansey Alexina, den bista di Juhainis 
Juliao a lceda lcalifiká lcomo e figura klave lcu ta regla tur 
lcos. 

E doño bieu di e pilcóp Ford ta un tal I. de Windt, lcende 
a pone e vehflculo na benta riba faceboolc pa 20.000 
florin, a lconstatá lcu un tal Kelan Caei a realcshoná i 


finalmente a bin lcumpra e pilcóp pa 18.000 florin, den 
presensia di 2 persona mas, entre lcua Rasta. 

Pero Kelan Caei en realidat ta e alcusado Carel Ismail, 
lcende pa 9 aña a sirbi lcomo sóldá den Marinelcazerne, 
departamentu di lcushina te na aña 2016. 

Carel Ismail a bisa di lo lcumpra e vehflculo pa su ruman 
lcu yama Dermido Dorotheo “Machu”i a palabrá lcu e 
doño bieu, esta I. de Windt lcu lo paga lcésh, pero nan 
a traha un sita serlca di un sportschool situá den van 
Leeuwenhoelcstraat. 

Wes mr. Mauritsz de Kort lcontinuamente tabata in- 
terumpi pa hasi pregunta pa haña mas ldaridat. 

Djei a sigui durante tratamentu di e lcaso den lcorte 
diabierna referensianan na tur sorto di investigashon i 
alcusashonnan den direlcshon di e trio Carel Ismail, Yan- 
sey Alexina i Sheyron Alexina. Natural a hasi uzo tambe 
di resultadonan di telefonnan di tap, deldarashonnan di 
e diferente personanan envolvi, potrétnan pa identifilcá 
persona etcetera. 

Abogado mr. Marije Vaders a argumentá lcu no tin nin- 
gun prueba lconlcreto lcontra di su ldiente Sheyron Alex- 
ina. Segun abogado mr. Marije Vaders mas bien ta Carel 
Ismail esun lcu a atendé lcumpramentu di e vehilculo i 
finalmente tabata tambe esun lcu despues a stur e pilcóp 
bai lcuné. 

Abogado señora Atena Sulvaran, na nómber di su ldien- 
tenan Carel Ismail i Yansey Alexina a trese padilanti lcu e 
lcaso ta unu hopi lconfuso lcomo lcu tin hopi deldarashon- 
nan lcontradilctorio a lceda hasi. Enfin, mas aleu a bini 
padilanti for di informashonnan di fislcal Koert lcu tantu 
Yansey Alexina lcomo Sheyron Alexina a yega di tin di 
haber lcu hustisia lcaba, ounlce hopi tempu pasá. 

Carel Ismail no tin un pasado lcu hustisia i te asina leu 
tabata realmente un firstoffender. 

Fislcal a demandá un lcastigu di prizon di 5 aña pa lcada 
un di e alcusadonan. Wes mr. Mauritsz de Kort final- 
mente despues di a slcucha tur lolce a lceda tresé padi- 
lanti a lcumbim lcu dia 29 di mart prólcsimo lo e dilcta 
sentensia. 

Awor ku a prolongá su detenshon 

Proseso a start pa remplasá e politico 
mas popular den parlamento SXM 


PHILIPSBURG- Despues ku wes-komisario a pro- 
longá e detenshon preventivo che lider politiko mas 
popular di Sint Maarten, Theo Heyliger, mesora e pros- 
eso a start pa asigná un remplasante pe asiento dje lider 
politiko pasobra parlamento no por funshoná ku 14 
miembro. 

Kontrali na Kórsou, kaminda tin 22 parlamentario, na 
Sint Maarten ta 5 tin. 

Diabierna mainta presidente di parlamento di Sint 
Maarten a yama un reunion pa deliberá riba e asuntu 
aki pero e reunion no por a sike pa falta di quorum. 

Ora a bolbe habri e reunion tabatin 9 parlamentario 
presente. 

Tema dje reunion tabata pa konfirmá e suspenshon di 
Heyliger komo parlamentario siguiendo regla di Konsti- 
tushon di Sint Maarten. 

Parlamento a tuma e paso despues ku Ministerio Pub- 
lilco a informá presidente di parlamento lcu nan ta aku- 
sando Theo Heyliger di korupshon i soborno. 
Parlamento lo informá Hoofdstem Bureau ku tin un 
asiento vakante i por kuminsa ku e proseso pa nombra 
un parlamentario na lugá di Heyliger. 


E kandidato lcu más voto den partido United Demo- 
crats lo haña e asiento. 

Parlamentarionan dje frakshon di United Democrats 
tabata Wescot-Williams, Dr. Luc Mercelina i Sidharth 
“Cookie” Bijlani; Claude Peterson di St. Maarten Chris- 
tian Party Christophe Emmanuel, Ardwell Irion i Egbert 
Doran di National Alliance. 

Ousente tabata Heyliger, Leonard, Jacobs i Marlin pero 
nan a manda notifikashon. 

Presidente di parlamento a gradisi e miembronan pre- 
sente indikando lcu e reunion ta masha parlamento pa e 
proseso di gobernashon di Sint Maarten por sike. 
Heyliger a keda outomatikamente di skórs komo parla- 
mentario despues di su detenshon pasobra esei ta regla 
di Konstitushon. 

Heyliger ta será na Boneiru mientras ku Ministerio Pub- 
lilco ta preparando e kaso penal lcontra dje. 
Konstitushon ta bisa tambe ku e kandidato ku por bira 
parlamentario ta esun lcu mas voto tin entre resto dje 
kandidatonan. 

Den e lcaso aki ta Jules James lcende tabata parlamenta- 
rio kaba den pasado. 


Promé biaha den historia di Sint 
Maarten ku ta skors parlamentario 


PHILLIPSBURG . E hecho ku diabierna parlamento 
di Sint Maarten a apliká artikulo 50 di Konstitushon di 
Sint Maarten pa skor un miembro ta promé biaha den e 
historia parlamentario dje isla despues di 101010. 

Den pasado a yega di kondená tres parlamentario pero 
despues lcu nan a sinta nan kastigu, nan a retorná den 
parlamento. 

Un dje aktual parlamentarionan ta Chanel Brownbill 
tin un kondena pa froude ku belasting pero ela apelá su 
kaso. 

Dia 18 di aprel aña pasá korte den promé instansha a 


kondené na 18 luna di kastigu di prizon di kual 15 luna 
ta kondishonal. 

Ademas e mester traha 240ora pa komunidat. 
Detenshon di Heyliger a lanta masha emoshon na Sint 
Maarten kaminda tin hende lcu ta kontentu lcu e deten- 
shon pero otronan ta kalifiká esaki komo otro atentado 
di Ulanda kontra lidernan politiko dje isla. 

Nan a hasta kompará e hecho ku a transportá Heyliger 
for di Sint Maarten pa Boneiru ku e kaso di Nelson 
Mandela ku tabata será riba e isla Robben na Sur Afrika. 

Aufora 






Señor de los Milagros, porque te amo he venido a 
visitarte para albarte, bendicirte y darte gracias, 

Por tantos favores que me has concedido. 

Nos tata stima, welo, ruman y amigo: 

Sr. Eric 
H. Agunbero 

Mihor conoci como “Pachi” 

"06-04-1945-128-02-2019 

Na nomber di su: 

Mama: tCornelia van Geffen 
Tata: tMario Emilio Agunbero 
Querida Esposa: Omaira G. Agunbero 

Yiunan: 

Gwendoline Agunbero y Jairo Maduro 
Humphrey Agunbero y Iskel Rangel 
Jerry Agunbero 

Erika Agunbero y Rishenel Gerard 
Janith Agunbero y Stanley Lejuez 
Jaclyn Agunbero y Diego Arbelaez Lopez 
Jenny Chen 
Jenie Chen 

Jannices Chen y Maikel Ras 
Jhanys Chen y Jose Velasquez 

Nieto(a)nan, Bisanieto(a)nan, Sobrino(a)nan, 
Primo(a)nan, Tanta- y omonan 

Rumannan: 

tLionel A. Agunbero 

tMario E, Agunbero y Ensy de Kort 

Helena Agunbero 

Robert Agunbero y Jannette Fingal 

tDorothy Agunbero 

Inchi Dubero Agunbero 

Carla Agunbero y Roland Odor 

Mihor amigo: 

Mike Eman y Doina Neagoy 
Ex coleganan di bestuurkantoor. 

Demas famia: 

Agunbero, van Geffen, Rodriguez, Colina de Petit, 
Rangel, Maduro, Gerard, Lejuez, Arbelaez Lopez, 
Chirino, Chen, Goede, Sierra, Ras, Croes, Velasquez, 
Chirinos, Lucas, Eduards, Hirshfeld, de Korf, Dubero, 
Odor, Fingal, Koolman, Dirksz, Loopstok, Kock, 
Zambrano, Werleman, Luidens, Lacle, Castro, Celaire, 
Eman, Kelkboom, Capriles, Emerencia, Gielen, Feng 
Zhu Heng, Fen Yong Qao, Tweeboom, Lourens, 

Thom, Bibiana, Tromp, Wouter, v/d Linden, v Engelen, 

Ta invita tur famianan, conocirnan y bisiñanan pa asisti 
na acto di entiero cual lo tuma lugar na Misa Birgen di 
Fatima na Dakota dialuna 11 di maart 2019 di 9’or pa 
1 Tor di mainta. 

Despues lo sali pa Santana Centraal Sabana Basora, 

Condolencia lo tuma lugar na Aurora Funeral Home 
Diasabra 9 di maart 2019 di 7’or pa 9’or di anochi. 

Disculpa nos si den nos tristesa nos por a lubida algun 
famia of conocir. 

Despues di enfiero nos no ta ricibi bishita di condolen- 
cia na cas, 



Au^ra 

'?UH&uxl ‘t¥o*Ke & 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Cu hopi tristesa den nos curason, nos ta anuncia 
fayecimento di: 



Fior Daliza 
de los Santos 


Na nomber di su: 

Yiu: 

Josue de los Santos 
Mama: 

Ana Milagros Diaz Vizcaino 
Rumannan: 

Judi y Eric Rosaria y famia 
Eba Perez Diaz y famia 
Minys , Christian Saitch y famia 
Cany Perez Diaz y famia 
Carlos , Nelly Perez Diaz y famia 

Tantanan: 

Elida de Lima Diaz Viscaino, Sandra na Hulanda, 
Francia na Corsow, 

Ingrid na Puerto Rico 

Tionan: 

Erasmo y Andres na Sto. Domingo 
Sobrino y sobrinanan: 

Jovanny, Yoel, Yoeidy, Johanna, Junior, Erika, 
Alesander, Christina, Jair, Indiana, Gregory 

Amiganan cerca: 

Rafaela Nuñez y famia, Lucas, Lucia Lopez y famia, 
Maria Vrolijk y famia, Elvira Gomes y famia 

Demas famia na Sto. Domingo: de los Santos, Perez 
Diaz, Vizcaino 

Nos ta agradecido na tur staff y personal y coleganan 
di Marriott Hotel pa cu boso ayudo y sostén. 

Oportunidad pa condolencia: Aurora Funeral Home, 
dialuna 11 di maart 2019 di 7’or pa 9'or pm 

Disculpa nos si den tristesa nos por a lubida algun 
famia of conocir. 


Au^ra 

^ oQ 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 



Juana Evangelista 
Abreo-Lara 

*27-12-1952 - t 03-03-2019 

Na nomber di su: 

Ex-Esposo: 

Salvador Erasmus 

Yiunan: 

Albert Erasmus, Safiro Erasmus, Jerusha Erasmus, 
Jermaine Erasmus 

Nieto(a)nan: 

Shamilec Erasmus, Albertico Erasmus, Bryan Erasmus, 
Samir Erasmus, Joshua Erasmus 

Rumanan: 

Luz Marina Abreo, Isabel Croes, Francia Erasmus 
Rumanan na Colombia: 

Eduardo Abreo, Maria Abreo, Alba Abreo, Nancy 
Abreo, Jacqueline Abreo, Carlos Abreo 

Sobrino(a)nan: 

Viviana Willems, Daniella Croes, Emmelien Erasmus 

Sobrino(a)nan na Colombia stima: Gina Duque-Abreo, 
Tere Duque-Abreo, Flor Duque-Abreo, Sugey Abreo, 
Leidy Bohorquez 

Swa y cunanan: 

Altagracia Willems, Bertha Erasmus, 

Eliza Erasmus y famia 

Manerayiunan: 

Corina, Esy, Gina, Milca, Gisela, Melifza, Gilbert, Jamil, 
Naomi, Jaimy, Ebby, Jadiro, Mirto, y Ina na Hulanda 

Amiganan di cas: 

Magaly Bermejo, Ludwina de Cuba, Edna Tromp, Rosa 
Alves Jose, Yolanda Chung, Audrey Croes Lacle, 

Marta Vera, Sandra Milena 

Condolencia ta na Casibari 2B 7or-9or 

Acto di entiero lo tuma lugar dialuna 11 di maart di 9 or 
pa 11 or mainta na Royal Funeral Home y despues pa 
Santana na Sabana Basora. 

Nos disculpa si den nos tristesa nos por a lubida 
cualkier persona of famia. 

(Enbes di flor of krans lo ta aprecia un donacion) 



Mainta 

Komishon di Parlatino lo diskuti riba 
energia pa Karibe na Kórsou otro siman 


delegashonnan durante nan reunion 
aki. 

E Komishon fiho ku ta atendé asun- 


WILLEMSTAD. Djaweps dia 
14 i djabiérné dia 15 di mart 2019 
próksimo Kórsou lo ta esenario i an- 
fitrion di tres (3) komishon figo di e 
Parlamento di Latino Amérika i Ka- 
ribe “Parlatino”. 


A^ra 

Ç/<wte $ &ienuztotuf 


E reunion di Parlatino aki lo konta 
lcu delegashonnan di paisnan mane- 
ra Aruba, Argentina, Bolivia, Brazil, 
Chile, Costa Rica, Cuba, Ecuador, 
Mexico, Panamá, Paraguay i Uru- 
guay. 

Un tim dje sekretariado di e ofisina 
prinsipal di Parlatino na e suidat 
kapital Panamá City di Panamá 
tambe lo ta presente ku huntu lcu e 
staf i personal di Grefi di Parlamen- 
to di Kórsou lo kordiná i asesorá e 


tu di “Energia i Mina” tin riba su 
agénda e tópilco “E desafionan En- 
ergétiko ku Paisnan den Karibe ta 
konfrontando” i nan lo hiba delib- 
erashonnan final riba e proyekto di 
e resolushon di Parlatino tokante In- 
tegrashon Energétiko den Karibe. 
Tambe nan lo trata e tópilco “Fraclc- 
ing” ku ta e proseso usando preshon 
haltu pa gas i petroli for dje supsuela. 
Ademas nan lo deliberá riba e tema 
di eksplotashon di minanan na un 
manera sostenibel. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Cu dolor na nos curason pero conforme 
cu boluntad di Señor, nos ta kier anuncia 
fayecimento di nos difunto stima: 



Elma Gonzalez 

*12-10-1954 - 105-03-2019 
Na nomber di su: 

Yiunan: 

Monica Gonzalez y esposo William 
Janeth Millan 
Vivian Millan 

Nieto(a)nan: 

Jorge Manuel, Sofia, Sebastian, Thaliana 
Ruman: 

MarinaTrina, Sadia, Lucy, Paola, Paolo Jorge, Marcos, 
Juan Carlos, TJairo Arlemir 

Bon amigonan: 

Alex Croes y Angela Maria Croes 
Sway cuñanan: 

Carolina, Sandra, Jhonathan, Garcia 

Primo(a)nan, amigo y conocirnan, bisiñanan, famiade 
Veer. 

Demas famia na Aruba y Colombia. 

Ta invita pa cto di condolencia y despedida cual o 
tuma lugar na Aurora Funeral Elome diamars 12 di 
maart 2019 di 2’or pa 4’or di atardi. Cremacion lo tuma 
lugar den ceno familiar. 

Disculpa nos si den nos tristesa nos por a lubida algun 
famia of conocir. 




Aufora 


'«y 


"PuHerat ‘f&wte & 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 


A fayece: 



Virginia Bernardina 
Hernandez-Concencion 

*20-05-1919 - t06-03-2019 

Na nomber di su: 

Casa: Marciano Hernandez 

Yiunan: 

Luis G. y esposa Luz S. Hernandez 

Marciano G. Hernandezy pareha Swinda R. Dijkhoff 

Nietonan: 

Samir, Mario, Joshua, Cristian Bryan, Robinson 
Nietanan: 

Zhamira, Marcienny 

Bisanieta: Elise, Sara, Shaily, Amiyah 

Famia na Curacao, Hulanda, Merca, Venezuela, 

Colombiay St. Lucia 

Amigo cerca di famia: Jimmy y Sandra Koolman 

Acto di despedida ta tuma lugar diaranson 13 di maart 
2019 di 2’or pa 4’or di atardi, sigi pa acto di 
cremación. 









GradMLentQ 


Pa medio di esaki famia kier a gradici tur esnan 
cu na un manera of otro a duna nos sosten, consuelo 
y forsa durante e tempo dificil cu e fayecimento y 
entiero di nos defunto stima: 






Brunilda Lejuez-Rasmijn 

"Tan Nilda” 


Boso muestra di atencion ta di hopi aprecio y un gran 
sosten pa nos. Un danki na un y tur cu a manda 
carchi, krans, whatsapp, email y a hasi yamada nan 
telefonico. 


Un danki special ta bay na Dr. Texiery na Max Hassell 
pa su cancionnan den misa. Tambe na Aurora Funeral 
Home pa cu su bon servicio y atencion. 

Boso muestra di atenshon tabata 
un gran Consuelo pa nos. 

Na mes momento nos ta invita famia, 
bisiña-, amigo- y conociman pa compaña nos na 3 
Santo Sacrificio di Misa dianan; dialuna 11 di maart, 
diaranson 13 di maart y diasabra 16 di maart na misa 
Inmaculada Concepcion pa 7'ordi anochi. 

Boso presencia ta altamente aprecia. 

E unico corant GRATIS 





Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona ” 


UKe nos riba facebooK 

Keda “up to date” ij MKe nos riba facebool 
www.facebooK.com/awemainta 




Subi riba nos website 


www.awemainta.com 



AWEMainta completamente 

DIGITAL 


















